Document ID: /roh_data/filtered/fineweb-2-filterrobots_roh.jsonl.gz/56141

FATG FIEU E STGAUDÀ
Distribuiders da chalur istorics
Ina pigna da plattinas vala sco expressiun d'ina atmosfera agreabla e d'ina chalur empernaivla ed il banc-pigna è il lieu per istorgias che stgaudan il cor. Differentas pignas, plattas, rechauds, stgaudapes, bugliottas ed ulteriurs distribuiders da chalur chasans da la collecziun dal museum retic intermedieschan en la pitschna exposiziun speziala, co ch'ins stgaudava la stiva, tegneva chaud las spaisas e co ch'ins prestgaudava il letg durant ils fraids dis d'enviern.
tudestg / rumantsch / talian
Digitaler Flyer > Programm accumpagnant sin tudestg > Retschertga >
Termagls
Ina vatgina da lain entagliada dal bab u ina stivina bain equipada, in urset u la pli nova consola da gieus: Objects che fan traglischar ils egls dals uffants datti blers. En l'exposiziun speziala mussa il Museum retic sia ritga collecziun da giugarets dal 19avel e 20avel tschientaner. La collecziun raquinta dal cumenzament da l'industria da giugarets. Quests emprims products pudeva sa prestar mo ina minoritad. Ma ella raquinta er dal fatg, co che tut ils auters han fatg termagls cun giugarets fatgs sez. Uschia reflecteschan ils giugarets adina er in pau da l'istorgia sociala ed economica, ed er las valurs ed ils ideals da lur temp.
Giugarets sveglian emoziuns, betg mo tar ils uffants, mabain er tar las persunas creschidas. En l'exposiziun raquintan persunas da tuttas vegliadetgnas en numerus purtrets, cun tge giugarets ch'ellas han ina relaziun speziala. Ultra da quai vegnan illuminads ils gieus classics e lur istorgias. Sin il plaun sut il tetg stat a disposiziun in grond dumber da gieus per empruvar ora e per sa participar.
tudestg / rumantsch / talian
Programm accumpagnant sin tudestg >
Digitaler Flyer >
Medienberichte:
www.gr.ch:
www.srf.ch: